Lëteracczé i historiczné zamkłoscë w jãzëkòwi edukacje to je przédnô téma kònferencje. – Zmiana programòwégò spòdlô jakô wëchôdô z òbswiatowi refòrmë prowadzy do te, że ùczba kaszëbsczégò jãzëka mùszi bëc pòdpiartô kùlturowim kòntekstã – gôdô dr Adéla Kòżëczkòwskô z Gduńsczégò Ùniwersytetu. Brzôd wespółrobòtë Ceńtrum Edukacje Szkólnëch i Gduńsczégò Ùniwersytetu to je ksążka „Literatura kaszubska. Kaszubi w dziejach Pomorza. Konteksty edukacyjne”. To mô bëc metodologiczny pòmagéra jaczi pòmòże szkólnym zaczekawic dzecë i młodzëznã jich domôcą kùlturą. Materiale z kònferencje bądą òpùblikòwóné na jinternetowi stronie gduńsczégò Ceńtrum Edukacje Szkólnëch w blogù „Edukacja regionalna”.